Video O femeie a fost atacată din senin pe o stradă din București. Agresorul a fost reținut
Data publicării:
Un tânăr de 25 de ani a fost arestat preventiv pentru 30 de zile, miercuri, într-un dosar penal privind lovire sau alte violenţe, după ce ar fi agresat o femeie în dreptul unui imobil din Sectorul 2, informează Agerpres.
Momentul a fost surprins de camerele video din zonă.
„La data de 12 mai, în jurul orei 00,30, Secţia 7 Poliţie a fost sesizată de către reprezentanţii unui spital cu privire la faptul că la unitatea de primiri urgenţe s-a prezentat o femeie care ar fi fost agresată fizic”, informează un comunicat al Direcţiei Generale a Poliţiei Municipiului Bucureşti (DGPMB) transmis, miercuri.
La spital s-au deplasat poliţişti din cadrul subunităţii, iar în urma cercetărilor a reieşit că, în cursul serii de 11 mai, în jurul orei 21,00, în timp ce femeia în vârstă de 45 de ani se afla în dreptul unui imobil din Sectorul 2, un bărbat ar fi lovit-o cu piciorul în zona gambei drepte, fără ca cei doi să fi avut vreun conflict, ori să se fi cunoscut.
La data de 21 mai bănuitul a fost condus la audieri, iar în baza probatoriului administrat cel în cauză a fost reţinut pentru 24 de ore.
Cercetările sunt continuate de către poliţişti din cadrul Secţiei 7 Poliţie, sub supravegherea Parchetului de pe lângă Judecătoria Sectorului 2, sub aspectul săvârşirii infracţiunii de lovire sau alte violenţe